《追和程春海先生橡茧十咏原韵 其十 永不税》
清代·郑珍

生为穷陬民，如未得父赀。千方获小利，又索真苦儿。

堂堂永不税，楔此三字楣。不无桑宏羊，咏言请深思。

作者简介：（1806—1864）贵州遵义人，字子尹，号柴翁。道光十七年举人，选荔波县训导。咸丰间告归。同治初补江苏知县，未行而卒。学宗许郑，精通文字音韵之学，熟悉古代宫室冠服制度。有《礼仪私笺》、《轮舆私笺》、《说文新附考》、《巢经巢经说》、《巢经巢集》等。